พระราชกฤษฎีกาเปลี่ยนแปลงเขตเทศบาลนครกรุงเทพ(ฉบับที่ ๓)พ.ศ. ๒๕๐๗ ภูมิพลอดุลยเดชป.ร.ให้ไว้ ณวันที่ ๓๑ ธันวาคม พ.ศ. ๒๕๐๗เป็นปีที่๑๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลนครกรุงเทพ เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาเปลี่ยนแปลงเขตเทศบาลนครกรุงเทพ (ฉบับที่ ๓) พ.ศ. ๒๕๐๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลนครกรุงเทพ ซึ่งได้กำหนดไว้ตามมาตรา๓ แห่งพระราชกฤษฎีกาเปลี่ยนแปลงเขตเทศบาลนครกรุงเทพ (ฉบับที่ ๒) พ.ศ. ๒๔๙๗เสียใหม่ โดยให้มีเขต ดังต่อไปนี้ด้านเหนือ จากจุดศูนย์กลางแม่น้ำเจ้าพระยาเป็นเส้นตรงไปทางทิศตะวันออกเฉียงเหนือตามแนวเส้นตั้งฉากกับริมฝั่งแม่น้ำเจ้าพระยาถึงหลักเขตที่ ๑ ซึ่งตั้งอยู่ริมแม่น้ำเจ้าพระยาฝั่งตะวันออกตรงปากคลองบางเขนฝั่งใต้จากหลักเขตที่ ๑เลียบตามริมคลองบางเขนฝั่งใต้ไปทางทิศตะวันออกเฉียงเหนือ ถึงหลักเขตที่ ๒ซึ่งตั้งอยู่ริมคลองประปาฝั่งตะวันตกจากหลักเขตที่ ๒ เลียบตามริมคลองบางเขนฝั่งใต้ไปทางทิศตะวันออกถึงหลักเขตที่ ๓ ซึ่งตั้งอยู่ริมคลองวังหินฝั่งตะวันตกด้านตะวันออก จากหลักเขตที่ ๓ เลียบตามริมคลองวังหินฝั่งตะวันตกไปทางทิศใต้ ถึงหลักเขตที่ ๔ ซึ่งตั้งอยู่ริมคลองลาดพร้าวฝั่งตะวันตกจากหลักเขตที่ ๔เลียบตามริมคลองลาดพร้าวฝั่งตะวันตกไปทางทิศใต้ ถึงหลักเขตที่ ๕ซึ่งตั้งอยู่ริมคลองแสนแสบฝั่งใต้จากหลักเขตที่ ๕เลียบตามริมคลองแสนแสบฝั่งใต้ไปทางทิศตะวันออกเฉียงเหนือ ถึงหลักเขตที่ ๖ซึ่งตั้งอยู่ริมคลองบ้านม้าฝั่งตะวันตกจากหลักเขตที่ ๖เลียบตามริมคลองบ้านม้าฝั่งตะวันตกไปทางทิศตะวันออกเฉียงใต้ ถึงหลักเขตที่ ๗ซึ่งตั้งอยู่ริมคลองวังใหญ่ฝั่งตะวันตกจากหลักเขตที่ ๗เลียบตามริมคลองวังใหญ่ฝั่งตะวันตกไปทางทิศตะวันตกเฉียงใต้ ถึงหลักเขตที่ ๘ซึ่งตั้งอยู่ตรงเส้นแบ่งเขตตำบลสวนหลวงกับตำบลประเวศและตำบลหัวหมากจากหลักเขตที่ ๘ ถือตามเส้นแบ่งเขตตำบลสวนหลวงกับตำบลประเวศไปทางทิศใต้ถึงหลักเขตที่ ๙ ซึ่งตั้งอยู่ริมคลองตาสวดฝั่งตะวันตกจากหลักเขตที่ ๙เลียบตามริมคลองตาสวดฝั่งตะวันตกไปทางทิศตะวันออกเฉียงใต้ ถึงหลักเขตที่ ๑๐ซึ่งตั้งอยู่ริมคลองบึงหนองบอนฝั่งใต้จากหลักเขตที่ ๑๐เลียบตามริมคลองบึงหนองบอนฝั่งใต้ไปทางทิศตะวันออก ถึงหลักเขตที่ ๑๑ซึ่งตั้งอยู่ริมคลองปลัดเปรียงฝั่งตะวันตกจากหลักเขตที่ ๑๑เลียบตามริมคลองปลัดเปรียงฝั่งตะวันตกไปทางทิศใต้ ถึงหลักเขตที่ ๑๒ ตรงเส้นแบ่งเขตจังหวัดพระนครกับจังหวัดสมุทรปราการด้านใต้ จากหลักเขตที่ ๑๒ถือตามเส้นแบ่งเขตจังหวัดพระนครกับจังหวัดสมุทรปราการไปทางทิศตะวันตกถึงหลักเขตที่ ๑๓ ซึ่งตั้งอยู่ริมแม่น้ำเจ้าพระยาฝั่งตะวันออกจากหลักเขตที่ ๑๓ เป็นเส้นตรงไปทางทิศตะวันตกตามแนวเส้นตั้งฉากถึงจุดศูนย์กลางแม่น้ำเจ้าพระยาด้านตะวันตก จากจุดศูนย์กลางแม่น้ำเจ้าพระยาซึ่งตรงกับหลักเขตที่๑๓ ถือตามเส้นศูนย์กลางแม่น้ำเจ้าพระยาไปทางทิศตะวันตกเฉียงเหนือถึงจุดศูนย์กลางแม่น้ำเจ้าพระยาซึ่งตรงกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาเปลี่ยนแปลงเขตเทศบาลนครกรุงเทพ(ฉบับที่ ๓) พ.ศ. ๒๕๐๗(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากขณะนี้ในเขตเทศบาลนครกรุงเทพได้มีประชากรเพิ่มมากขึ้นทั้งได้ขยายออกไปอยู่นอกเขตเทศบาลก็เป็นจำนวนมาก ทำให้ท้องถิ่นนอกเขตเทศบาลมีสภาพเป็นบริเวณชุมนุมชนเป็นย่านธุรกิจการค้า การอุตสาหกรรม และบริเวณที่พักอาศัย จึงจำเป็นที่จะต้องให้การทะนุบำรุงในด้านการคมนาคมการสุขาภิบาล การสาธารณูปการ และอื่น ๆ รวมทั้งจัดระเบียบชุมนุมชนตามผังเมืองต่อไปเป็นการสมควรให้ขยายเขตเทศบาลนครกรุงเทพเพื่อประโยชน์ในการปกครองและการทะนุบำรุงท้องถิ่นตามความเหมาะสมต่อไปปรียนันท์/พิมพ์๒๙ สิงหาคม ๒๕๔๔ปิติวรรณ/ปรับปรุง๔ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑] ราชกิจจานุเบกษา เล่ม ๘๑/ตอนที่ ๑๒๔/ฉบับพิเศษ หน้า ๒๘/๓๑ ธันวาคม๒๕๐๗